open-index/open-wikipedia-markdown huggingface dataset:
Otto Paul Wenger

**Otto Paul Wenger**, nado en 1919 e finado o 25 de setembro de 1981, foi un numismático e comerciante de moedas suízo. 

## Traxectoria 
Non foi ata os seus 30 anos, en 1949, cando Wenger se sentiu atraído pola numismática, logo da adquisición dun ás romano nun comercio en Basilea, coa que comezou a súa colección. En 1968, a explosión do interese pola prata en Alemaña e en Suíza motivou unha repentina afección polo coleccionismo, e Wenger aproveitou a ocasión para vender en 1970 a tenda de sombreiros familiar na que traballaba en Berna, recibida do seu pai, e establecer o seu propio comercio numismático. 

Cando o grupo *Credit Suisse* abriu un departamento numismático na cidade, situado na Bundesplatz, esta entidade contratouno como numismático encargado e a partir de entón comezou a ser o responsable da redacción dos seus catálogos de poxas.

* (1961). *Münzen aus dem antiken Griechenland*. National-Zeitung, Basilea.
* (1963). *Kleine Münzkunde*. Hallwag, Berna.
* (1971). *Antike Numismatik für Anfänger*. Hallwag, Berna. ISBN 9783444510595
* (1974). *Griechische Münzen*. Hallwag, Berna. ISBN 9783444510564
* (1975). *Römische Kaisermünzen*. Hallwag, Berna. ISBN 9783444510595
* (1978). *Einführung in die Numismatik*. Schweizerische Kreditanstalt, Zürich.

## Premio Otto Paul Wenger 
Desde 1982, a Asociación de Numismáticos Profesionais Suízos outorga o premio Otto Paul Wenger (*Otto-Paul-Wenger-Preis*) a persoas e institucións en recoñecemento dos seus logros especiais ao servizo dos coleccionistas de moedas.

## Notas 
## Véxase tamén 
### Bibliografía 
* Cahn, H. A. (1981). "Nachruf Otto P. Wenger*".* En *Schweizer Münzblätter*, 124. Novembro. Páxina 93.

### Outros artigos 
*Premio Otto Paul Wenger
Ximena Restrepo

**Ximena Restrepo Gaviria**, nada en Medellín o 10 de marzo de 1969, é unha atleta colombiana, nacionalizada chilena, especializada na proba dos 400 metros lisos. O 5 de agosto de 1992, conquistou a medalla de bronce nos Xogos Olímpicos de 1992 en Barcelona coa marca de 49,64 segundos, que se converteu en récord suramericano.

## Notas
Nominoe

**Nominoe** (en francés *Nominoë* ou, ás veces *Nominoé*; en bretón *Nevenoe*; en latín *Nomenoius* ou *Numenoius*), nado en 800 e finado o 7 de marzo de 851 en Vendôme Francia, ou nos seus arredores, foi o primeiro conde de Vannes, nomeado por Ludovico Pío en 826 na Dieta de Ingelheim, e *missus imperatoris* (mensaxeiro imperial), inspirado nos *missi dominici* do Imperio romano e, en 831, *ducatus ipsius gentis*, príncipe da súa propia tribo (a dos bretóns).

A miúdo coñécese como o primeiro rei da Bretaña, citado con este título por primeira vez polo cronista medieval Rexino de Prüm (*Regino Prumiensis*). 

Foi soberano da Bretaña desde 845 até 851. Estivo na orixe do nacemento dunha Bretaña unificada e independente, polo que se considera o *Pai da Patria bretoa*, e os nacionalistas bretóns chámano *Tad ar Vro* ("pai do país").

## Orixe 
Non se coñecen os devanceiros de Nominoë, só sabemos que tiña unha irmá que era nai do rei Salomón da Bretaña, como se mostra nun documento de Erispoe, no que nomea tanto ao seu pai, Nominoe como a Salomón, definíndoos como curmána.

## Traxectoria 
Ludovico Pío nomeouno *missus dominicus* da Bretaña (*Princeps Veneticae stateis*), en 831,

Despois da morte de Murmanus, en 837, que, segundo o cronista franco Rexino de Prüm en 836 fora o responsábel da rebelión contra Ludovico Pío. Entón o emperador preparou un exército e atacou, sen obter a vitoria. O emperador, Ludovico Pío, na Dieta de Ingelnheim, nomeou a Nominoe duque do seu pobo (*Ducatus ipsius gentis*). ao rei dos francos occidentais a recoñecer a independencia da rexión bretoa.

## Notas 
## Véxase tamén 
### Bibliografía 
* Arthur de La Borderie, *Histoire de Bretagne*, t. 2, Mayenne: Joseph Floch, 1975 (1ª ed. 1898), pp. 27-72.
* Barthélemy-Amédée Pocquet du Haut-Jussé, *Nominoë et la naissance de la Bretagne*, Société d'histoire et d'archéologie de Bretagne, 1945.
* Barthélémy-Amédée Pocquet du Haut-Jussé, *Les Papes et les Ducs de Bretagne*, Spézet, COOP Breizh, 2000, ISBN 2-84346-077-8.
* Henri Poisson, ''Nominoë: Fondateur de l'État breton*, Saint-Brieuc: Les Presses Bretonnes, 1967.
* Hervé Le Boterf, *Nominoë et l'épopée des Rois de Bretagne*, París: France-Empire, 1981. ISBN 2-7048-0875-9.
* André Chédeville & Hubert Guillotel, *La Bretagne des saints et des rois: Ve – Xe siècle*, Éditions Ouest-France, 1984, ISBN 2-8588-2613-7.
* Jean-Christophe Cassard, *Les Bretons de Nominoë*, Brasparts: Editions Beltan, 1990. ISBN 2-9059-3917-6.
* Noël-Yves Tonnerre, *Naissance de la Bretagne. Géographie historique et structures sociales de la Bretagne méridionale (Nantais et Vannetais) de la fin du VIIIe à la fin du XIIesiècle'', Angers: Presses de l'Université d'Angers, 1994. ISBN 2-9030-7558-1.
* Janet Nelson, *Charles le Chauve*, París: Aubier Histoires, 1994. ISBN 2-7007-2261-2.

### Ligazóns externas 
* Nomenoë. Duke of Brittany na *Encyclopaedia Britannica*.
* Le schisme breton. L'Eglise de Dol au milieu du IXe siècle, d'après les sources, en *persee.fr*.
José Seguín

**José Seguín Santos**, nado nos Blancos o 21 de novembro de 1951, é un ex-piragüista galego. Competiu nos Xogos Olímpicos de 1976 en Montreal, nas probas de K2 500m e K2 1000m, logrando dous diplomas olímpicos.

## Traxectoria 
Participou nos Xogos Olímpicos de 1976 en dúas probas diferentes, o K2 500m e o K2 1000m, formando parella nas dúas con Guillermo del Riego. Na primeira delas quedou ás portas das medallas, ao rematar na cuarta posición a menos dun segundo dos terceiros, os romaneses Larion Serghei e Policarp Malîhin, mentres que o ouro foi para os piragüistas da RDA Joachim Mattern e Bernd Olbricht e a prata para os soviéticos Sergei Nagornyi e Vladimir Romanovskii. Na distancia de 1000 metros sumaron o seu segundo diploma olímpico, ao finalizaren en quinta posición, nunha proba que gañaron os soviéticos Nagornyi e Romanovskii.

Trala súa retirada foi adestrador de piragüismo e seleccionador do equipo español de canoas, ao que dirixiu nos Xogos Olímpicos de 1988 en Seúl.

## Notas
## Véxase tamén 
### Ligazóns externas 
* Datos do piragüista no sitio web do Comité Olímpico Internacional .
* Datos do piragüistaen sports-reference.com. Arquivado dende o orixinal .
Quetzalcoatlus

***Quetzalcoatlus*** /kɛtsəlkoʊˈætləs/ é un xénero de pterosauro que viviu no Cretáceo superior en América do Norte (Maastrichtiano), sendo un dos meirandes animais voadores de tódolos tempos, con até 12 metros de envergadura. *Quetzalcoatlus* é membro da familia Azhdarchidae, unha familia de pterosauros sen dentes e pescozos ríxidos e longos. O seu nome provén do náhuatl, e fai referencia ao deus serpe emplumado azteca, Quetzalcóatl. A especie tipo, e única especie dentro do xénero, é ***Q. northropi***.

## Notas
Sergei Chukhrai

**Sergei Alekseevich Chukhrai** (en ) nado o 31 de maio de 1955 en Belogorsk, Óblast de Amur, é un ex-piragüista soviético, que competía na modalidade de augas tranquilas. Competiu en dous Xogos Olímpicos, nos que gañou tres medallas de ouro: unha en Montreal 1976 (no K-4 1000 m) e dúas en Moscova 1980 (en K-2 500 m e K-2 1000 m).

Gañou ademais nove medallas no Campionato do Mundo de Piragüismo: tres ouros, tres pratas e tres bronces.

## Traxectoria 
En 1974 entrou na selección nacional da Unión Soviética e ese mesmo ano proclamouse subcampión do mundo no Campionato Mundial celebrado en Cidade de México, onde quedou segundo no K1 4x500 m de remudas, por detrás do equipo romanés.

Dous anos despois competiu nos Xogos Olímpicos de 1976 en Montreal, nos que participou no K4 1000 m, xunto a Aleksandr Degtiarev, Iurii Filatov e Vladimir Morozov. Foron segundos na primeira serie e primeiros na semifinal. Xa na final, lograron a medalla de ouro ao superar por menos de tres décimas á embarcación española formada por José María Esteban Celorrio, José Ramón López Díaz, Herminio Menéndez e o lucense Luis Gregorio Ramos Misioné.

En 1978 logrou o seu primeiro título mundial, no campionato celebrado en Belgrado. Foi no K2 1000 m, formando parella con Uladzimir Tajnikaŭ. Ao ano seguinte logrou un novo ouro mundial en Duisburgo, xunto a Vladimir Parfenovich no K2 500 m.

En 1980 en Moscova disputou os seus segundos Xogos Olímpicos, participando esta vez en dúas probas, K2 500 e K2 1000, formando parella nas dúas con Parfenovich e logrando o ouro nas dúas. En 1982 sumou o seu terceiro ouro mundial, no K4 10000 m, e en total acumulou nove medallas nos Campionatos do Mundo.

Trala súa retirada foi adestrador da selección soviética e acudiu aos Xogos Olímpicos de 1988 e 1992.

## Notas 
## Véxase tamén 
### Ligazóns externas 
* Datos do piragüista no sitio web oficial do Comité Olímpico Internacional .
Susana Garabatos

**Susana Garabatos Rodríguez**, nada en Vigo o 8 de marzo de 1979, é unha ex-nadadora galega. Competiu nos Xogos Olímpicos de 1996 en Atlanta.

## Traxectoria 
miniatura|A cidade de Vigo ós seus atletas.
Comezou a nadar no seu colexio, o Rosalía de Castro, ata que se fixou nela o adestrador do Real Club Náutico de Vigo. Como membro deste club, no que nadaron tamén os seus tres irmáns, proclamouse en 1991 subcampioa de España júnior nos 100 metros libres e ao ano seguinte gañou un ouro no Meeting de Luxemburgo, na súa primeira participación internacional coa selección española. Tralos Xogos tivo uns anos de menos rendemento, aínda que volveu competir internacionalmente, e en 2004 deixou a competición.

## Notas 
## Véxase tamén 
### Ligazóns externas 
* Datos da nadadora no sitio web oficial do Comité Olímpico Internacional .
The Last Letter from Your Lover

***The Last Letter from Your Lover*** é un filme británico de 2021 dirixido por Augustine Frizzell e escrito por Nick Payne e Esta Spalding. Baséase na novela homónima de Jojo Moyes. Está protagonizado por Felicity Jones, Callum Turner, Joe Alwyn, Nabhaan Rizwan e Shailene Woodley.

*The Last Letter from Your Lover* estreouse en Netflix nalgúns territorios o 23 de xullo de 2021, no Reino Unido o 6 de agosto de 2021 a través de StudioCanal, e en Escandinavia o 30 de xullo de 2021 por SVENSK.

## Personaxes 
* Felicity Jones como Ellie Haworth
* Callum Turner como Anthony O'Hare
** Ben Cross como Anthony O'Hare de maior
* Joe Alwyn como Laurence Stirling
* Nabhaan Rizwan como Rory McCallan
* Shailene Woodley como Jennifer Stirling
** Diana Kent como Jennifer Stirling de maior
* Ncuti Gatwa como Nick

## Notas 
## Véxase tamén 
### Ligazóns externas 
*
Pray Away

***Pray Away*** é un filme documental estadounidense de 2021 producido e dirixido por Kristine Stolakis. Conta a historia de superviventes de terapias de reorientación sexual, e dos seus antigos líderes. Jason Blum e Ryan Murphy foron os produtores executivos.

Estreouse internacionalmente no Festival de Cinema de Tribeca o 16 de xuño de 2021. Estreouse en liña o 3 de agosto de 2021 a través de Netflix.

## Notas 
## Véxase tamén 
### Ligazóns externas 
* 
* Ficha en RottenTomatoes
Pokémon: Indigo League

***Pokémon: Indigo League*** (orixinalmente retransmitido co título ***Pokémon***) é a primeira tempada da serie anime *Pokémon* e a primeira tempada de ***Pokémon the Series: The Beginning***, coñecido no Xapón como . Emitiuse orixinalmente no Xapón a través de TV Tokyo dende o 1 de abril de 1997 até o 21 de xaneiro de 1999. A tempada conta as aventuras dun adestrador Pokémon, Ash Ketchum (voz en xaponés de Rika Matsumoto) e do seu compañeiro Pikachu (voz en xaponés de Ikue Ōtani) no seu camiño para obter Medallas de Ximnasio na rexión de Kanto co obxectivo de competir na Liga Pokémon en Indigo Plateau.

Os episodios foron dirixidos por Masamitsu Hidaka e producidos por Oriental Light and Magic e TV Tokyo.

## Véxase tamén 
### Ligazóns externas 
* Páxina web de *Pokémon* en TV Tokyo 
* Anime de TV *Pokémon* en Pokémon JP official
Rurouni Kenshin (filme)

é un filme xaponés de 2012 dirixido por Keishi Ōtomo. É un drama de acción aventuras baseado no manga homónimo escrito e ilustrado por Nobuhiro Watsuki. Está protagonizado por Takeru Satoh e Emi Takei.

## Personaxes 
* Takeru Satoh como Kenshin Himura
* Emi Takei como Kaoru Kamiya
* Munetaka Aoki como Sanosuke Sagara
* Yū Aoi como Megumi Takani
* Taketo Tanaka como Yahiko Myojin
* Yōsuke Eguchi como Hajime Saito
* Kōji Kikkawa como Jin-e Udo 
* Gō Ayano como Gein
* Genki Sudo como Banjin Inui
* Teruyuki Kagawa como Kanryu Takeda
* Masataka Kubota como Akira Kiyosato
* Eiji Okuda como Yamagata Aritomo

## Notas 
## Véxase tamén 
### Ligazóns externas 
*
Neus Canyelles

**Neus Canyelles,** nada en Palma de Mallorca en 1966, é unha escritora mallorquina en lingua catalá. 

En agosto de 2021, Nós Diario publicou o relato curto *Vida* (*Un verán en Galeusca:* proxecto impulsado entre VilaWeb, Berria, Nós Diario e Belfastmedia).

## Traxectoria 
Canyelles é licenciada en Filoloxía Hispánica e estudou a carreira de piano.

En *Les millors vacances de la meva vida* (2019) conta a súa experiencia nunha unidade se psiquiatría dun hospital. En *Autobiografia autoritzada* (2021) narra episodios da súau infancia na Serra de Tramuntana coa súa familia ou anécdotas sobre as súas amizades nun colexio de monxas.

Un dos seus relatos foi incluído na escolma *Veus de la nova narrativa catalana*, de Lolita Bosch, publicada tamén en castelán. Escribe artigos e reportaxes no xornal *Última Hora* de Palma.

## Obra publicada 
* ''Neu d'agost*. *Un llibre de memòries* (1997). DI7, S.L.. 101 páxs. ISBN 978-84-89754-28-7.
* *Els vidres nets i altres contes* (2002). S.L. Calima Ediciones. 68 páxs. ISBN 9788489972728.
* *Cap d’Hornos*. (2002). Edicións Proa S.A. 136 páxs. ISBN 9788484376132. Novela.
* *L’alè do búfal a l’hivern* (2006). Edicions 62. 200 páxs. ISBN 978-84-8437-938-6.
* *La* *novel·a de Dickens* (2010). Edicións Proa S.A. 176 páxs. ISBN 9788482569406.
* *Mai non se què fer fora de casa* (2013). Edicions 62. 184 páxs. Recrea 16 contos de autores univesais.
**Les millors vacances de la meva vida* (2019). Empúries. 136 páxs. ISBN 978-84-17016-78-4. 
**Autobiografia autoritzada* (2021). Empúries. 144 páxs. ISBN 9788417879853.

## Premios 
* 1997: Premio Bearn de Narrativa, por *Neu d'agost*. *Un llibre de memòries.''
* 2002: Premi Ciutat de Palma Llorenç Villalonga, por Cap d'Hornos
* 2006: Lector da Odisea, por *L’alè do búfal a l’hivern.*
* 2013: Premio Mercè Rodoreda de contos e narracións.

## Notas 
## Véxase tamén 
### Ligazóns externas 
* Entrevista en La Vangurdia en 2019
Kathleen Kennedy

**Kathleen Kennedy**, nada en Berkeley (California) o 5 de xuño de 1953, é unha produtora de cinema estadounidense e presidenta de Lucasfilm. En 1981, fundou a compañía Amblin Entertainment con Steven Spielberg e Frank Marshall.

## Traxectoria 
### Primeiros anos 
Kennedy naceu en Berkeley, California, filla de Dione Marie "Dede" Dousseau, que unha vez foi actriz de teatro, e de Donald R. Kennedy, xuíz e avogado. Kennedy ten dúas irmás; a súa xemelga Connie é produtora executiva da compañía de produción virtual Profile Studios. A súa outra irmá é Dana Middleton-Silberstein, presentadora de televisión e directora de comunicación do ex-gobernador de Washington Gary Locke. Despois do seu emprego en KCST pasou a producir un *talk show* local titulado ''You're On* durante catro anos antes de mudarse aos Ánxeles, onde tivo o seu primeiro traballo de produción de cinema como axudante de John Milius, nese momento produtor executivo de Steven Spielberg no filme de 1979 *1941*. Kennedy chamou a atención de Spielberg, que a contratou como secretaria persoal, asumindo cada vez máis protagonismo no proceso de realización dos filmes.

### Carreira 
Kennedy apareceu por primeira vez acreditada nun filme como produtora asociada en *Raiders of the Lost Ark'' (1981). Posteriormente asociouse con Spielberg e Frank Marshall para crear Amblin Entertainment, unha recoñecida produtora de Hollywood. Marshall acabou converténdose no seu marido e continuou a traballar con el. Con Marshall fundou outra empresa, The Kennedy/Marshall Company que chegou a un acordo con DreamWorks.

En 2012 Kennedy apartouse de Kennedy/Marshall deixando o seu marido só á fronte e entrou en Lucasfilm, sendo copresidenta con George Lucas. O mesmo ano, a compañía Disney comprou a empresa por 4000 millóns de dólares e Kennedy converteuse na presidenta de Lucasfilm coa súa matriz en Disney. George Lucas continuou como asesor creativo. 

Kathleen Kennedy está implicada directa ou indirectamente na produción de máis de 120 filmes candidatos aos premios Óscar.

## Notas
Rurouni Kenshin: Densetsu no Saigo-hen

é un filme xaponés de 2014 dirixido por Keishi Ōtomo e baseado na serie manga *Rurouni Kenshin*. É a secuela de *Rurouni Kenshin: Kyoto Taika-hen* (2014).

## Personaxes 
* Takeru Satoh como Kenshin Himura
* Emi Takei como Kaoru Kamiya
* Munetaka Aoki como Sanosuke Sagara
* Yū Aoi como Megumi Takani
* Kaito Oyagi como Yahiko Myojin
* Yusuke Iseya como Aoshi Shinomori
* Yōsuke Eguchi como Hajime Saito
* Tatsuya Fujiwara como Makoto Shishio
* Ryunosuke Kamiki como Sojiro Seta
* Maryjun Takahashi como Yumi Komagata
* Tao Tsuchiya como Misao Makimachi
* Min Tanaka como Okina
* Masaharu Fukuyama como Seijuro Hiko
* Yukiyoshi Ozawa como Ito Hirobumi

## Notas 
## Véxase tamén 
### Ligazóns externas 
*
Rurouni Kenshin: Saishūshō – Za Fainaru

é un filme xaponés de 2021 dirixido por Keishi Ōtomo. Baséase na derradeira trama arco da serie manga *Rurouni Kenshin* de Nobuhiro Watsuki, mais a súa historia difire da orixinal. É o cuarto título da franquía cinematográfica *Rurouni Kenshin*, despois de *Rurouni Kenshin: Densetsu no Saigo-hen*, e foi continuado por *Rurouni Kenshin: Saishūshō – Za Biginingu*.

## Personaxes 
* Takeru Satoh como Himura Kenshin
* Emi Takei como Kamiya Kaoru
* Mackenyu Arata como Yukishiro Enishi
* Kasumi Arimura como Yukishiro Tomoe
* Yōsuke Eguchi como Saitō Hajime
* Munetaka Aoki como Sagara Sanosuke
* Yū Aoi como Takani Megumi
* Yusuke Iseya como Shinomori Aoshi
* Riku Ōnishi como Myōjin Yahiko
* Tao Tsuchiya como Makimachi Misao
* Ryōsuke Miura como Sawagejō Chō
* Takuma Oto'o como Woo Heishin
* Shingo Tsurumi como Xefe Uramura
* Takeo Nakahara como Maekawa Miyauchi
* Mantarō Koichi como Kawaji Toshiyoshi
* Shinnosuke Abe como Kujiranami Hyōgo
* Shuntaro Yanagi como Otowa Hyōko
* Joey como Inui Tenmon
* Eiki Narita como Yatsume Mumyōi
* Ryūnosuke Kamiki como Seta Sōjirō

## Notas 
## Véxase tamén 
### Ligazóns externas 
*
Rurouni Kenshin: Saishūshō – Za Biginingu

é un filme xaponés de 2021 dirixido por Keishi Ōtomo. É o quinto e derradeiro filme da serie *Rurouni Kenshin* baseada no manga homónimo de Nobuhiro Watsuki, e foi producido por *Rurouni Kenshin: Saishūshō – Za Fainaru*. O filme é a precuela dos filmes de Rurouni Kenshin (*Rurouni Kenshin*, *Rurouni Kenshin: Kyoto Taika-hen*, *Rurouni Kenshin: Densetsu no Saigo-hen* e *Rurouni Kenshin: Saishūshō – Za Fainaru*) e conta como Himura Kenshin conseguiu a súa cicatriz con forma de cruz.

## Personaxes 
* Takeru Satoh como Himura Kenshin
* Kasumi Arimura como Yukishiro Tomoe
* Issey Takahashi como Katsura Kogorō
* Yōsuke Eguchi como Saitō Hajime
* Nijirō Murakami como Okita Sōji
* Kazuki Kitamura como Tatsumi
* Masanobu Ando como Takasugi Shinsaku
* Towa Araki como Yukishiro Enishi
* Shima Ōnishi como Iizuka
* Takahiro Fujimoto como Kondō Isami
* Sōkō Wada como Hijikata Toshizō
* Mansaku Ikeuchi como Katagai
* Mayu Hotta como Ikumatsu
* Makiko Watanabe como dama
* Wataru Ichinose como Sumita
* Kinari Hirano como Nakajō
* Eita Okuno como Murakami
* Eiki Narita como Yatsume Mumyōi
* Masataka Kubota como Akira Kiyosato

## Notas 
## Véxase tamén 
### Ligazóns externas 
*
Rhampholeon chapmanorum

***Rhampholeon chapmanorum*** é unha especie de camaleón pigmeo terrestre da familia dos camaleónidos, endémica dos montes Natundu, en Malawi. Foi descrita por Tilbury en 1992 na selva tropical estacional da Reserva Forestal de Matandwe.

## Notas
Premio Otto Paul Wenger

O **premio Otto Paul Wenger** (alemán: *Otto-Paul-Wenger-Preis*), concedido pola Asociación de Numismáticos Profesionais Suízos, outórgase desde 1982, con periodicidade descontinua, a persoas e institucións en recoñecemento dos seus logros especiais ao servizo dos coleccionistas de moedas.

O premio toma o nome do numismático e comerciante suízo de moedas Otto Paul Wenger, finado o 25 de setembro de 1981.
* 2010: Kurt Rohrer en representación de *Swissmint*.
* 2011: Instituto de Numismática e Historia Monetaria (Universidade de Viena).
* 2012: Ursula Kampmann.
* 2014: Dieter Raab.
* 2015: Lutz-J. Lübke e Adolar Wiedemann.
* 2016: Jürg Richter.
* 2018: Fritz Rudolf Künker.
* 2019: Ruth Niedermann-Schneider (*Numis-Post*).

## Notas 
## Véxase tamén 
### Ligazóns externas 
* Sitio web da *Verband der Schweizerischen Berufsnumismatiker*
Alan II da Bretaña

**Alan II da Bretaña**, coñecido como *Barbetorte* (Barbatorta) e como *al louarn* (o raposo, en bretón), nado en 910 e finado en Nantes en 952,
 
## Traxectoria 
Refuxiado co seu pai, conde de Poher, na corte do rei de Inglaterra Eduardo o Vello, desembarcou no continente, a instancias do abade Xoán de Landévennec, que dirixía unha colonia bretoa en Montreuil. Coa axuda do rei inglés Athelstan, en Dol, no campo de Péran, nas proximidades de Saint-Brieuc, no ano 936, reconquistou aos viquingos o estuario do río Loira e a maioría das cidades bretoas en 937 (Batalla de Kerlouan) e logrou facerse nomear *Brittonum dux* en 938. A liberación culmina o 1 de agosto de 939, coa vitoria na batalla de Trans sobre os normandos. Ese día converteríase posteriormente na festa nacional bretoa.

Tivo que reninciar ao Cotentín, Avranchin e Mayenne, pero Lois IV de Francia recoñece, como contrapartida, que 

Estableceu alianzas co carolinxio Lois IV de Francia, ao que conocera durante o seu exilio en Inglaterra, e co conde de Chartres Teobaldo I de Blois.

Está enterrado na basílica da Nosa Señora de Nantes, cidade que elixira como capital do seu ducado.

## Familia 
Alan II da Bretaña contraeu matrimonio, antes de 949, con Gueberga de Blois, irmá de Teobaldo I, e despois, con outra irmá, Roscilla de Blois. Da unión con Guegberga naceu, contra 950:
* Drogón

Dunha relación cunha dama nobre de nome Xudite tivo outros dos fillos ilexítimos:
* Hoël
* Guerech

Os tres fillos chegaron a ser duques da Bretaña.

## Notas 
## Véxase tamén 
### Bibliografía 
* Cassard, Jean-Christophe (1996): *Le siècle des Vikings en Bretagne*. Quintin, Côtes-d'Armor, Francia: Editions Jean-Paul Gisserot. ISBN 978-2-8774-7214-2.
* Chédeville, André & Noël-Yves Tonnerre (1987): *La Bretagne féodale XIe-XIIIe siècle*. Ouest-France: Université Rennes. ISBN 27-373-0014-2.
* Quaghebeur, Joëlle (2002): *La Cornouaille du IXe au XIIe siècle. Mémoire , pouvoirs, noblesse*. Rennes: Presses Universitaires de Rennes. ISBN 2-8684-7743-7.
* Tonnerre, Noël-Yves (1994): *Naissance de la Bretagne. Géographie historique et structures sociales de la Bretagne méridionale (Nantais et Vannetais) de la fin du VIIIe à la fin du XIIe siècle* Angers: Presses de l'Université d'Angers. ISBN 2-9030-7558-9.

### Ligazóns externas 
* *La chronique de Nantes (570 environ-1049)* .
* Le Renard .
Chuka (filme)

***Chuka*** é un filme estadounidense de 1967 dirixido por Gordon Douglas. Está protagonizado por Rod Taylor, quen tamén é produtor e colaborou no guión. Baséase na novela de Richard Jessup, quen tamén escribiu o guión.

## Personaxes 
* Rod Taylor como Chuka
* Ernest Borgnine como Sarxento Otto Hansbach
* John Mills como Coronel Stuart Valois
* Luciana Paluzzi como Veronica Kleitz
* James Whitmore como Lou Trent
* Victoria Vetri como Helena Chavez
* Louis Hayward como Major Benson
* Michael Cole como Spivey
* Hugh Reilly como Capitán Carrol
* Barry O'Hara como Slim
* Joseph Sirola como Baldwin
* Marco Lopez como Hanu
* Gerald York como Tenente Daly
* Herlinda Del Carmen como muller india
* Lucky Carson como condutor de taxi

## Notas 
## Véxase tamén 
### Ligazóns externas 
*
Chilares

**Ángel Villar Varela**, máis coñecido como **Chilares**, nado o 16 de setembro de 1946, é un piragüista galego. Participou nos Xogos Olímpicos de 1968 na Cidade de México.

## Traxectoria 
Comezou a practicar piragüismo de neno, ao probar unha piragua de madeira feita por un carpinteiro da Tinería, amigo de seu avó. Pouco despois entrou no Club Fluvial de Lugo. Foi campión de Galicia e campión de España e en 1967 gañou tanto o Descenso Internacional do Miño como a primeira edición do Descenso do Eume, facendo parella en ambos casos con Manuel Pérez. Fíxoo na proba de K4 1000 metros, formando equipo co ribadense Pedro Cuesta, o sevillano Gerardo López e o madrileño José Perurena, pero non conseguiron meterse nas semifinais.

Tralos Xogos continuou gañando diferentes probas como o Descenso Internacional do Miño, que gañou por segunda vez en 1971, xunto a Pedro Cuesta, ou o Descenso Internacional do Sella, no que logrou a vitoria en 1985 xunto a Ramos Misioné. En 1992 gañou a 25ª edición do Descenso do Eume, un cuarto de século despois de gañar a edición inaugural, e no 2017 disputou tamén a 50ª edición, xunto a Tito Valledor. En 2019 proclamouse en Sevilla campión de España de veteranos.

## Notas
Kunpengopterus

***Kunpengopterus*** é un xénero de pterosauro do Xurásico descuberto na Formación Tiaojishan do nordeste da China. O xénero conta con dúas especies, a especie tipo ***K. sinensis***, e ***K. antipollicatus***.

*Kunpengopterus* é coñecido a partir do holotipo **IVPP V16047**, un esqueleto case completo cun cranio e mandíbula inferior recuperados de rochas da formación Tiaojishan ou os Lechos Daohugou en Linglongta, condado de Jianchang, no oeste de Liaoning. A idade destas capas é debatida. Este fósil comprimido é dun individuo adulto. Ademais dos ósos, algunhas partes brandas foron tamén preservadas e os restos dun posible peixe regurxitado.

## Notas
Pequeno país

***Pequeno país*** (en ) é un filme franco-belga de 2020 escrito e dirixido por Éric Barbier. É unha adaptación da novela homónima de Gaël Faye.

Estreouse subtitulado en galego o 28 de maio de 2021 en NUMAX, co apoio da Secretaría Xeral de Política Lingüística e A Contracorriente Films. Foi traducido por Samuel Solleiro.

## Personaxes 
* Jean-Paul Rouve como Michel Chappaz
* Isabelle Kabano como Yvonne
* Djibril Vancoppenolle como Gaby Chappaz
* Dayla De Medina como Ana Chappaz
* Tao Monladja como Gino
* Veronika Varga como Madame Economopoulos
* Ruben Ruhanamilindi como Armand
* Brian Gakwavu como Lucien
* Kenny Hubbawiwe como Paul
* Nelson Membe como Francis

## Notas 
## Véxase tamén 
### Ligazóns externas 
*
Leopoldo Centeno

**Leopoldo Centeno Moyer**, nado en Lugo o 27 de abril de 1967, é un ex-deportista galego, especialista en péntatlon moderno. Competiu en dous Xogos Olímpicos (Seúl 1988 e Barcelona 1992).

É fillo do tamén deportista Leopoldo Centeno, irmán xemelgo de Jesús Centeno, tamén pentatleta olímpico, e irmán máis vello de Rafael Centeno, pentatleta e cociñeiro.

## Traxectoria 
Seu pai Leopoldo practicara varios deportes, entre eles o baloncesto, chegando a militar no Breogán, a hípica ou o péntatlon moderno. Leopoldo fillo comezou na hípica, pasando logo ao péntatlon, deporte que comezou a practicar en Toledo e no que empezou a destacar xunto ao seu irmán xemelgo Jesús e ao irmań menor, Rafael.

En 1985 entrou con Jesús na Residencia Blume de Barcelona e en 1988 disputou os seus primeiros Xogos Olímpicos en Seúl, participando tanto na proba individual como na de equipos, nesta última xunto aos irmáns Eduardo e Jorge Quesada, e con Jesús como suplente. Na competición individual acabou na 38ª posición, mentres que na de equipos acabou inicialmente noveno, pero despois o equipo español foi descualificado polo positivo por dopaxe de Jorge Quesada.

Nos Xogos Olímpicos de 1992 participou formando equipo co seu irmán xemelgo e con Carles Lerín, acabando na 12ª posición. Na proba individual foi 37º, un resultado decepcionante, pois nese momento era o sexto no ránking mundial.

## Notas
## Véxase tamén 
### Ligazóns externas 
* Datos do pentatleta no sitio web do Comité Olímpico Internacional .
* Datos do pentatletaen sports-reference.com. Arquivado dende o orixinal .
Carlos Oquendo

**Carlos Mario Oquendo Zabala**, nado en Medellín o 16 de novembro de 1987, é un ciclista colombiano, piloto de BMX da Liga De Antioquia. Obtivo a medalla de bronce nos Xogos Olímpicos de 2012 en BMX. Recoñecido coa Orde de Boyacá.

## Notas
Yuri Alvear

**Yuri Alvear Orejuela**, nada en Jamundí o 29 de marzo de 1986, é unha judoka colombiana, medallista olímpica de bronce en Londres 2012 e de prata en Río de Xaneiro 2016. É medallista panamericana, suramericana e tres veces campioa mundial de judo en 2009, 2013 e 2014. É a sexta atleta colombiana posuidora de dúas medallas olímpicas xunto a Jackeline Rentería, o halterófilo Óscar Figueroa, a atleta de triplo salto Caterine Ibargüen, a dobre campioa olímpica en ciclismo BMX Mariana Pajón e o tirador Helmut Bellingrodt.

## Notas
Carlos Ramírez Yepes

**Carlos Alberto Ramírez Yepes**, nado en Medellín o 12 de marzo de 1994, é un ciclista de BMX, medallista de bronce en BMX nos Xogos Olímpicos de Río de Xaneiro 2016, e conseguiu outra medalla de bronce en Toquio 2020.

## Traxectoria 
Carlos Ramírez Yepes comezou no ciclismo dende moi pequeno por iniciativa dos seus pais. Practicou varias disciplinas, como o baloncesto e a natación, até atopar o seu deporte: o BMX. Comezou a practicar este deporte na cidade de Medellín o mesmo día que cumpriu os 5 anos de idade.

No mundo do ciclismo é coñecido co alcume de "El Pequeño Mago".

## Notas
Óscar Muñoz Oviedo

**Óscar Luis Muñoz Oviedo**, nado en Ariguaní o 9 de maio de 1993, é un taekwondista colombiano que gañou unha medalla de bronce nos Xogos Olímpicos de 2012 na categoría de 58 kg de peso. Esa foi a quinta medalla olímpica para Colombia nos Xogos de 2012, e a primeira medalla neste deporte.

## Notas
Illa Decepción (novela)

***Illa Decepción*** é a terceira novela da escritora compostelá Berta Dávila, escrita en galego e publicada por Galaxia no 2020. Nese mesmo ano gañou a XIV edición do Premio Narrativa Breve Repsol. 
## Trama 
A novela divídese en seis capítulos. Os capítulos impares xiran arredor das casas habitadas pola autora ao longo da súa vida. Os capítulos pares xiran arredor de Illa Decepción, o nome da illa que a autora crea no videoxogo Beautiful Island. 

En realidade a trama non segue un desenvolvemento lineal, senón que resulta un pretexto para que a autora desenvolva unha serie de reflexións sobre diversos acontecementos da súa vida. Os temas que se tocan na novela son propios do ámbito íntimo da autora, como a maternidade, a relacións interpersoais, a relación cos obxectos e os espazos vividos ou o estado anímico da propia autora. Nesa liña son constantes as regresións temporais que nos levan a momentos da infancia e da mocidade da autora. 

## Narración 
A novela nárrase en primeira persoa. Pola súa temática e o lirismo da súa linguaxe a obra aseméllase a *Carrusel*, a anterior novela da autora. Emporiso, nesta ocasión teñen maior peso os aspectos metanarrativos ou a reflexión sobre o contexto social en que se desenvolve a redacción da novela, que coincide en boa medida co confinamento domiciliario decretado no territorio español a causa da crise do coronavirus.

## Notas
Esteban Cortizas Vilar

**Esteban Cortizas Vilar**, coñecido como **Bailarín**, nado en Mugardos e finado no mesmo concello o 23 de xaneiro de 1946, foi un político galego.

## Traxectoria 
Emigrou aos Estados Unidos de América, onde foi bailarín e profesor de baile co nome **Cortez**. Retornou a Mugardos en 1922, e foi profesor de baile. Volveu marchar aos Estados Unidos e retornou noutras ocasións a Mugardos aproveitando as xiras que facía por Inglaterra, París e Bélxica.  Tamén traballou nalgunhas películas. Seguiu visitando Mugardos nos anos da República. Definitimaente instalado en Mugardos, foi vicepresidente do Casino Mugardés en xaneiro de 1936. Co golpe de Estado do 18 de xullo de 1936 foi xefe dos "balillas" de Mugardos, xefe local da Falanxe de Mugardos e un dos principais responsábeis da represión na zona de Mugardos. Foi nomeado concelleiro de Mugardos e foi primeiro tenente-alcalde. En febreiro de 1944 foi destituído polo gobernador civil "por conduta incorrecta e proceder agresivo contra unha xerarquía de Falange". Foi executado no Casino de Mugardos onde estaba reunida a
directiva, polos guerrilleiros Adolfo Allegue Allegue e José Vázquez Mauriz o 23 de xaneiro de 1946; os guerrilleiros efectuaron varios disparos, alcanzando tres deles a Cortizas que foi traslado ao Sanatorio do Carme onde morreu.
## Notas 
## Véxase tamén 
### Bibliografía 
*
Pedro Cuesta

**Pedro Cuesta García**, nado en Ribadeo o 23 de marzo de 1945 é un ex-piragüista galego. Disputou os Xogos Olímpicos de 1968 en Cidade de México.

## Traxectoria 
Nacido en Ribadeo comezou a practicar piragüismo en Lugo, no Club Fluvial. Foi varias veces campión de España en K2, gañou o Descenso Internacional do Sella en 1967, xunto ao madrileño José Perurena, e varias veces o Descenso Internacional do Miño.

Participou nos Xogos Olímpicos de 1968 en Cidade de México, na proba de K4 1000 metros, formando equipo co lucense Ángel Villar "Chilares", o sevillano Gerardo López e Perurena, pero non conseguiron meterse nas semifinais.

Trala súa retirada da competición, foi adestrador, presidente do Club Náutico Adunado, presidente da Escola de Piragüismo de Lugo e construtor de piraguas.

## Notas
## Véxase tamén 
### Ligazóns externas 
* Datos do piragüista no sitio web do Comité Olímpico Internacional .
* Datos do piragüistaen sports-reference.com. Arquivado dende o orixinal .
Adana Demirspor

**Adana Demirspor** é un club de fútbol turco da cidade de Adana. Fundouse en 1940 e compite na Süper Lig.

### Ligazóns externas 
*Páxina oficial do club
Décimo Xunio Bruto Albino

miniatura|250px|Denario de Décimo Xunio Bruto acuñado no 48 a.C. A lenda do anverso di "Cónsul de Aulus Postumius", pero descoñécese cal está representado aquí (había seis cónsules con ese nome). O reverso coa coroa de espigas podería referirse a unha subministración de trigo ordenada por este home. 
**Décimo Xunio Bruto Albino** (en latín, *Decimus Iunius Brutus Albinus*) nado en 85&nbsp;a.&nbsp;C./81&nbsp;a.&nbsp;C.-43&nbsp;a.&nbsp;C.) e finado en setembro do 43 a. C. foi un político e militar romano que viviu durante o século I&nbsp;a.&nbsp;C. 

A pesar de ser un primo distante do ditador da República Romana Xulio César, Bruto foi un dos principais persoeiros que interviron no seu asasinato. Non debe confundirse con Marco Xunio Bruto, outro membro da familia dos Xunios Brutos que tamén participou no complot.

## Notas 
## Véxase tamén 
### Bibliografía 
* Guglielmo Ferrero: (1901-1907): *Grandeza y decadencia de Roma* (*Grandezza e decadenza di Roma*), en 6 volumes; texto castelán no sitio da Biblioteca Tercer Milenio. 
** Vol. III: *Fin de una aristocracia*.
*** Vol. III, 6: *La ley de permutación* (*lex de permutatione provinciarum*).
* Pierre Grimal (1980): *El mundo mediterráneo en la Edad Antigua. III. La formación del imperio romano*. Historia universal siglo XXI. Editorial Siglo. XXI ISBN 978-84-3230-168-1. 
* Michael Crawford (1974): *Roman Republican Coinage*. Cambridge: Cambridge University Press. ISBN 978-0-5210-7492-6.

### Ligazóns externas 
* Decimus Junius Brutus Albinus na *Encyclopaedia Britannica* .
* Decimo Bruto Albino. Storia di un tradimento .
Arsenio Muñiz

**Arsenio Muñiz Fernández**, nado en Mugardos cara 1908 e finado no mesmo concello o 1 de xaneiro de 1949, foi un político galego.

## Traxectoria 
Falanxista de Mugardos. Foi expilsado de FET y de las JONS en abril de 1942. A noite do día 1 de xaneiro de 1949, os guerrilleiros Adolfo Allegue Allegue e Francisco Martínez Leira entraron no Café Mugardés en busca do exalcalde Manuel Vázquez Fariña, que estaba acompañado por Muñiz. Atascouse a pistola, Manuel Vázquez puido fuxir pola parte de atrás, e foi Muñiz quen recibiu os disparos e morreu. A Garda Civil, como represalia, asasinou dous días despois catro traballadores: Florentino Iglesias Varela, Francisco Loureda Silvar, Juan Fuentes e Antonio Martínez Ferro, aos que se lles aplicou a lei de fugas no cemiterio de Catabois.

## Notas 
## Véxase tamén 
### Bibliografía 
*
Ubaldina Valoyes

**Ubaldina Valoyes Cuesta**, nado en Quibdó, Chocó, o 6 de xullo de 1982, é unha halterófila colombiana. Foi campioa de Centroamérica e do Caribe en Mayagüez 2010 e nos Xogos Panamericanos en catro edicións consecutivas iniciando en Santo Domingo 2003.
 O 25 de novembro de 2020, foille adxudicada a medalla de bronce nos Xogos Olímpicos de Londres 2012, logo de que se confirmase o positivo por stanlozono da romanesa, Roxana Cocos.

## Notas
Yuberjen Martínez

**Yuberjen Herney Martínez Rivas**, nado en Turbo o 1 de novembro de 1991, é un boxeador colombiano. Gañou a medalla de prata na categoría de peso mosca dos Xogos Olímpicos de 2016. En xuño de 2021, clasificouse para representar a Colombia nos Xogos Olímpicos de 2020 en Tokyo.

## Notas
Rigoberto Urán

**Rigoberto Urán Urán**, nado en Urrao o 26 de xaneiro de 1987, é un ciclista colombiano, membro do equipo estadounidense EF Education-NIPPO de categoría UCI WorldTeam. Antes diso, competiu por equipos como o Caisse d'Epargne, o Sky e o Omega Pharma-Quick Step. Os seus logros máis salientables como deportista foron a medalla de prata nos Xogos Olímpicos de 2012 en Londres na proba de ciclismo en ruta, e a segunda posición no Giro de Italia 2013 e 2014, ao igual que no Tour de Francia 2017.

Salienta principalmente como escalador, mais tamén mellorou nas probas de contra o reloxo, acadando o cuarto posto na contra o reloxo do Tour de Romandía 2014. Foi segundo na contra o reloxo de Borja da Vuelta a España 2014 por detrás do tres veces campión mundial da especialidade, o alemán Tony Martin. A súa actuación máis importante neste tipo de probas, foi a contra o reloxo de Barolo no Giro de Italia 2014, onde se puxo a maglia rosa de líder.

## Notas 
## Véxase tamén 
### Ligazóns externas 
* Páxina oficial de Rigoberto Urán
Anthony Zambrano

**Anthony José Zambrano de la Cruz**, nado en Maicao o 17 de xaneiro de 1998, é un atleta colombiano. É recoñecido por ser o primeiro medallista colombiano nun evento de pista nun Campionato Mundial de Atletismo, e o primeiro colombiano en obter unha medalla olímpica nun evento de pista en atletismo.

### Mundial de atletismo 2019 
No Campionato Mundial de Atletismo disputado en Doha en 2019, Zambrano obtivo a medalla de prata na categoría de 400 metros masculino, converténdose no primeiro medallista colombiano na historia desta competencia. O atleta superou ademais a súa propia marca nacional, estabelecida nas semifinais, cun tempo de 44,15 segundos.

### Xogos Olímpicos de Toquio 2020 
No ano 2021, logrou a medalla de prata na categoría de 400m masculino cun tempo de 44,08 segundos.

## Notas
Sandra Arenas

**Sandra Lorena Arenas Campuzano**, nada en Pereira, Risaralda, o 17 de setembro de 1993, é unha atleta colombiana. Foi medallista de prata en marcha de 20 quilómetros nos Xogos Olímpicos de 2020 en Toquio. 

No Campionato Mundial Júnior de Atletismo de 2012 en Barcelona chegou terceira nos 10 quilómetros marcha cun tempo de 45:44,46, acadando a medalla de bronce. Ese mesmo ano foi gañadora da Copa do Mundo de Marcha Atlética de 2012, celebrada en Saransk, Rusia; 45:57 foi o tempo co que Arenas gañou a proba dos 10 km, converténdose na primeira colombiana en conseguilo.

O seu adestrador é Libardo Hoyos.

## Notas
Os patos tamén se namoran

***Os patos tamén se namoran*** (en ) é un filme estadounidense de 1966 dirixido, coproducido e escrito por George Axelrod e protagonizado por Roddy McDowall e Tuesday Weld. Baséase no libro homónimo de Al Hine publicado en 1961.

Estreouse en galego o 27 de maio de 1992 na TVG.

## Personaxes 
* Roddy McDowall como Alan "Mollymauk" Musgrave
* Tuesday Weld como Barbara Ann Greene
* Lola Albright como Marie Greene
* Martin West como Bob Bernard
* Ruth Gordon como Stella Bernard
* Harvey Korman as Weldon Emmett
* Sarah Marshall como Miss Schwartz
* Lynn Carey como Sally Grace
* Donald Murphy como Phil Neuhauser
* Max Showalter como Howard Greene
* Joe Mell como Dr. Milton Lippman
* Dan Frazer como Honest Joe
* Martine Bartlett como Inez
* Jo Collins como Kitten
* Martin Gabel como T. Harrison "Harry" Belmont (sen acreditar)
* David Draper como Billy Gibbons

## Notas 
## Véxase tamén 
### Ligazóns externas 
*
Ingrit Valencia

**Ingrit Lorena Valencia Victoria**, nada en Morales o 3 de setembro de 1988, é unha boxeadora colombiana medallista olímpica.

Foi campioa nacional nunha ocasión, medalla de prata nos Xogos Bolivarianos de 2013 en Trujillo, medallista de ouro nos Xogos Suramericanos de 2014 en Santiago de Chile e tamén de ouro nos Xogos Centroamericanos e do Caribe de 2014, en Veracruz, México.

Nos Xogos Olímpicos de 2016 en Río de Xaneiro, obtivo a medalla de bronce na categoría de peso mosca feminino (menos de 51 kg). Nos Xogos Bolivarianos de Santa Marta, Colombia, obtivo a medalla de ouro o 17 de novembro de 2017 e nos Xogos Centroamericanos e do Caribe que se levaron a cabo en Barranquilla, Colombia, entre o 19 de xullo e o 3 de agosto de 2018, gañou a medalla de ouro na categoría mosca (51 kg).  

## Notas
Alessandra Perilli

**Alessandra Perilli**, nada en Rimini o 1 de abril de 1988, é unha tiradora deportiva sanmarinesa, que compite na modalidade de tiro ao prato. É a primeira deportista da historia en conseguir unha medalla olímpica representando a San Marino, converténdose no país máis pequeno do mundo en conseguir un metal olímpico.

Participou en tres Xogos Olímpicos de Verán, entre os anos 2012 e 2020, obtendo dúas medallas en Toquio 2020, prata no foxo mixto (xunto con Gian Marco Berti) e bronce na proba de foxo individual, e o cuarto lugar en Londres 2012.

As súas medalla de prata e bronce significan as primeiras de San Marino en toda a súa historia, e o país máis pequeno en conseguir unha medalla.

## Notas
Gian Marco Berti

**Gian Marco Berti**, nado na Cidade de San Marino o 11 de novembro de 1982, é un tirador deportivo sanmarinense. Competiu nos eventos de foxo masculino e de foxo mixto nos Xogos Olímpicos de 2020. Na proba de foxo mixto conseguiu a medalla de prata con Alessandra Perilli, sendo os primeiros medallistas olímpicos de prata de San Marino.

## Vida persoal 
Berti estudou dereito na Universidade de Urbino. O seu pai, Gian Nicola, representou a San Marino en tiro nos Xogos Olímpicos de 1988.

## Notas
Myles Amine

**Myles Nazem Amine**, nado en Dearbon, Míchigan, o 14 de decembro de 1996, é un deportista sanmarinense de orixe estadounidense, que compite en loita libre.

Participou nos Xogos Olímpicos de 2020 en Tokyo, obtendo unha medalla de bronce na categoría de 86 kg.

Gañou dúas medallas no Campionato Europeo de Loita, prata en 2020 e bronce en 2021. Nos Xogos Europeos de Minsk 2019 obtivo unha medalla de bronce na categoría de 86 kg. 

## Notas
Hugues Fabrice Zango

**Hugues Fabrice Zango**, nado en Uagadugú o 25 de xuño de 1993, é un atleta de Burkina Faso, especializado no triplo salto e o salto de lonxitude. Participou en dous Xogos Olímpicos de Verán, nos anos 2016 e 2020, obtendo unha medalla de bronce en Toquio 2020, na proba de triplo salto. Gañou unha medalla de bronce no Campionato Mundial de Atletismo de 2019 na mesma proba. 

## Notas 
## Véxase tamén 
### Ligazóns externas 
* Hugues Fabrice Zango en WorldAthletics
* Hugues Fabrice Zango en Sports-reference.com
Club do Mar de San Amaro

O **Club do Mar de San Amaro** é un club deportivo e social sen ánimo de lucro fundado en 1935 a carón da praia de Santo Amaro. É un referente deportivo, recreativo, social e cultural da cidade da Coruña.

## Historia 
En 1931 comézase a construír o primeiro edificio social do club, sendo inaugurado en 1935. Finánciase coas achegas veciñais debido ao interese dos habitantes do barrio de Monte Alto pola práctica deportiva e ás necesidades hixiénico-sanitarias do barrio. Debido á súa proximidade coa canteira utilizada na construción do dique de abrigo, o club constrúe un segundo edificio social sobre as ruínas do castelo de Santo Amaro, situado no outro extremo da cala. &nbsp; 

Nos anos 60 e 70 o club adquire máis terreos e amplía as súas instalacións incorporando a piscina exterior e o pavillón polideportivo, alcanzando a comezos dos anos 80 a cifra de 5000 socios. O Concello da Coruña tamén         construíu unha piscina municipal xunto ao pavillón que xestiona o club en virtude dun convenio asinado entre ambas as entidades. &nbsp; &nbsp; &nbsp;

O antigo edificio social seguiu albergando as seccións de remo e vea, até aproximadamente o ano 2011, no que queda excluído do convenio e xorden problemas xurídicos, posteriormente o club trata de recuperar a concesión do edificio para a creación dunha especie de centro de interpretación que explique a tradición mariñeira do barrio e as catástrofes marítimas que houbo na contorna.

## Instalacións 
Entre instalacións e equipamento propio e xestionado, o club conta coas seguintes instalacións:

* Edificio social
* Piscinas Exteriores
* Ximnasios
* Pavillón polideportivo
* Piscina interior climatizada.

## Seccións deportivas 
O club conta cunha gran tradición deportiva e foi o artífice dalgúns dos eventos deportivos máis destacados da cidade, como a travesía a nado de San Amaro ou a Copa de S. E. O Generalísimo de traiñeiras.

### Natación 
Organiza a travesía de San Amaro, a proba deportiva máis antiga da cidade.

### Remo 
Sección tradicional que disputou a Copa de S. E. O Generalísimo de traiñeiras, ou ben como Club do Mar ou baixo a denominación Confraría Pescadores San Amaro. &nbsp;&nbsp;  

### Submarinismo 
A súa escola de mergullo fundouna Roberto Diehl en 1968, a escola xogou un papel fundamental en labores de salvamento e rescate marítimo desde principios dos anos 70. Tamén organiza campionatos de pesca submarina.

### Vela 
O club ten tradición en vela e forma regatistas.

### Bádminton 
É un club pioneiro neste deporte, practícase desde que Agustín Rodríguez -primeiro seleccionador nacional- instalase unha rede en 1970. O club formou, polo menos, a 32 campións nacionais, chegando a ter equipo en primeira división e a organizar unha proba puntuable para o campionato de España. A implicación do club, o Concello da Coruña e algunhas empresas galegas foi fundamental para lograr a creación da Federación Española de Bádminton en 1985. &nbsp; &nbsp;

### Fútbol sala 
Ten equipos desde prebenxamín a veteranos, acadando o campionato de España de 2011 na categoría benxamín.

## Notas
Benjamin Boukpeti

**Benjamin Kudjow Thomas Boukpeti**, nado en Lagny-sur-Marne, Francia, o 4 de agosto de 1981, é un deportista togolés de piragüismo en slálom que competiu a nivel internacional dende 2003 até 2012. Competiu en tres Xogos Olímpicos de Verán e gañou a medalla de bronce na proba de K1 masculino nos Xogos Olímpicos de 2008 en Pequín. Boukpeti foi o primeiro deportista de Togo en gañar unha medalla olímpica.

## Notas
Dente de elefante

O **dente de elefante** (*Antalis entalis*) é unha especie de moluco. Foi descrita por primeira vez por Linné en 1758.

## Notas 
## Véxase tamén 
### Outros artigos 
* Lista de escafópodos de Galicia
Masters of the Universe: Revelation

***Masters of the Universe: Revelation*** é unha serie de animación estadounidense de 2021 desenvolvida por Kevin Smith e producido por Powerhouse Animation Studios. É a secuela da serie de animación *He-Man and the Masters of the Universe*, emitida dende 1983 até 1985, ignorando os eventos de *The New Adventures of He-Man*. *Revelation* céntrase nas liñas argumentais sen resolver da serie orixinal.

## Notas 
## Véxase tamén 
### Ligazóns externas 
* Páxina oficial 
*
Aclis gulsonae

***Aclis gulsonae*** é unha especie de molusco gasterópodo. Foi descrita por primeira vez por W. Clark en 1850.

## Notas 
## Véxase tamén 
### Outros artigos 
* Lista de gasterópodos de Galicia
Bruno Julie

**Louis Richard Bruno Julie**, nado en Rose Hill o 11 de xullo de 1978, coñecido como **Bruno Julie**, é un boxeador de Mauricio que compite no peso galo, quen gañou un número de medallas en torneos internacionais e competiu nos Xogos Olímpicos de 2008 gañando a primeira medalla olímpica para o país.

## Notas